Source: https://neslusa.sk/dokumenty-obce/vseobecne-zavazne-nariadenia/vzn-2016-04-stravovanie-dochodcov
Timestamp: 2019-10-23 20:28:25+00:00
Document Index: 2259661

Matched Legal Cases: ['§ 6', '§ 11', '§ 3', '§ 3', '§ 5', '§ 2', '§3', '§3', '§ 6']

Všeobecne záväzné nariadenie č. 4/2016 o poskytovaní príspevku na stravovanie pre dôchodcov - Obec Nesluša
Obecné zastupiteľstvo v Nesluši, v súlade s § 6 a § 11 ods. 4 písm. g) zákona SNR č. 369/1990 Zb. o obecnom zariadení v znení neskorších predpisov vydáva všeobecné záväzné nariadenie o poskytovaní príspevku na stravovanie dôchodcov.
(1) Toto VZN vymedzuje podmienky poskytovania príspevku na stravovanie, výšku príspevku a upravuje spôsob zabezpečenia stravovania dotknutých dôchodcov v obci.
(2) Cieľom poskytnutia príspevku je vytvoriť podmienky na lepšie uspokojovanie ich základných životných potrieb.
(1) Poskytovateľom príspevku je Obec Nesluša (ďalej „poskytovateľ“).
(2) Príjemcom príspevku je občan, ktorý splna podmienky podľa § 3 týchto zásad (ďalej „príjemca“).
(3) Dodávateľom stravovania dôchodcov je komerčné stravovacie zariadenie podľa vlastného výberu občana alebo školská jedáleň ZŠ Nesluša.
§ 3 - Podmienky poskytovania príspevku
(1) Poskytovateľ poskytne príspevok občanovi, ktorý je prihlásený k trvalému pobytu na území obce Nesluša, požiada o príspevok písomne a splna aspoň jednu z týchto podmienok:
má ťažké zdravotné postihnutie alebo nepriaznivý zdravotný stav (invalidita podľa právoplatného rozhodnutia alebo posudku Sociálnej poisťovne s mierou poklesu schopnosti vykonávať zárobkovú činnosť nad 70 %), alebo
dovŕšil dôchodkový vek a výška jeho dôchodku nepresahuje 1,5 násobku životného minima v bežnom roku.
(2) Písomná žiadosť, príloha č. 1, tohto VZN, obsahuje osobné údaje žiadateľa, údaje o ekonomickej a sociálnej situácii, čestné vyhlásenie o tom, že nemá iný peňažný alebo nepeňažný príjem podliehajúci dani z príjmov fyzických osôb a iné prílohy potvrdené príslušnými inštitúciami (doklad ZŤP, potvrdenie lekára o zdravotnom stave, a pod.).
(3) Príspevok sa neposkytne občanovi, ktorý má k dátumu podania žiadosti nevyrovnané záväzky voči poskytovateľovi (daňové a iné povinnosti).
(4) Príspevok sa neposkytne občanovi, ktorého rodinný príslušníci žijúci s ním v spoločnej domácnosti majú k dátumu podania žiadosti nevyrovnané záväzky voči poskytovateľovi (daňové a iné povinnosti).
Príspevok obce na stravovanie je vo výške € 0,80.
§ 5 - Spôsob zabezpečenia stravovania
(1) Stravovanie zabezpečuje dodávateľ podľa § 2 ods. 3 tohto VZN.
(2) Poskytovateľ finančne prispieva na jedno teplé jedlo v pracovných dňoch. Stravná jednotka pozostáva z polievky a hlavného jedla.
(3) Príjemca si stravu objednáva priamo v komerčnom stravovacom zariadení podľa vlastného výberu, alebo v kancelárii OcÚ v Nesluši, v prípade stravovania v školskej jedálni ZŚ Nesluša, kde mu budú vydané stravovacie kupóny v hodnote podľa §3 tohto VZN.
(4) Príjemca uhrádza dodávateľovi plnú výšku ceny, v prípade, že si občan stravu objednáva v komerčnom stravovacom zariadení podľa vlastného výberu.
(5) Príjemca uhrádza dodávateľovi výšku ceny za stravu zníženú o výšku príspevku poskytovateľa uvedenú v §3 tohto VZN v prípade stravovania v školskej jedálni ZŠ Nesluša.
(6) Zúčtovanie príspevku v prípade objednávania stravy občanom v komerčnom stravovacom zariadení sa vykonáva na OcÚ v Nesluši na základe predloženia registračného bločka, ktorý bol vystavený dodávateľom a rozhodnutím obce o poskytovaní príspevku na stravovanie.
(7) Príjemcovi, ktorý má vydané oznámenie o poskytovaní príspevku na stravovanie a za posledných 6 mesiacov túto možnosť nevyužil, sa priznaný príspevok odníme. V prípade záujmu musí opätovne požiadať o jeho priznanie.
§ 6 - Osobitné ustanovenia
(1) Príspevok na stravovanie dôchodcov nie je nárokovateľný.
(2) Poskytovateľ nie je povinný zabezpečiť stravu, ak dodávateľ v určitom období nebude stravu z rôznych príčin poskytovať
(3) Poskytovateľ si vyhradzuje právo kontrolovať použitie ním poskytnutého príspevku na stravovanie a v prípade zistenia neoprávneného použitia vyplateného príspevku vyvodiť príslušné zákonné sankčné opatrenia a poskytovanie príspevku s okamžitou platnosťou ukončiť.
Obecné zastupiteľstvo v Nesluši sa uznieslo na vydaní VZN č. 4/2016 o poskytovaní finančného príspevku na stravovanie dôchodcov na svojom zasadnutí dňa 16. 12. 2016.
Schválené znenie: Všeobecne záväzné nariadenie č. 4/2016 (pdf).
Dodatok: Dodatok č. 1 (pdf) z 03. 03. 2017.